মানজারো সর্বপ্রথম ১০ জুলাই ২০১১ সালে প্রকাশিত হয়। ২০১৩ সালের মাঝামাঝিতে মানজারো বেটা পর্যায়ে ছিলো, তবে সমাপনী সিস্টেমের সমস্ত উপাদানই তখন ছিলো, যেমন একটি গুই ইন্সটলার; প্যাকেজ ম্যানেজার, ফ্রি ও মালিকানাধীন ভিডিও ড্রাইভার সন্ধানের জন্যে মানজারো হার্ডওয়্যার ডিটেকশন এবং মানজারো সেটিং ম্যানেজার। 

০.৮.৩. সংস্করণে ২০১২ সাল থেলে গ্নোম শেলের জন্যে সমর্থন রহিত করা হয়। যাইহোক, আর্চ লিনাক্সের প্রচেষ্টায় সিনামন/গ্নোমের কম্যুনিটি সংস্করণ শুরু হয়। গ্নোম ডেস্কটপ সহযোগে প্রাতিষ্ঠানিক মুক্তি হয় আবার মার্চ ২০১৭তে।

আগস্ট ২০১৫-এ মানজারো ০.৯.০ উন্নয়নের সময়, মানজারো টিম সিদ্ধান্ত নেয় মানজারো সংস্করণের জন্যে বছর ও মাসের ক্রমকে ব্যবহার করার। এটি ০.৮.x ও নতুন ০.৯.x দুটো সিরিজের জন্যেই প্রযোজ্য। মানজারো ১৫.০৯, কোডনাম বেলাট্রিক্স, আগে ০.৯.০ নামে পরিচিত, ক্যালামারেস ইন্সটলার ও হালনাগাদকৃত প্যাকেজসমূহ সহযোগে ২৭ সেপ্টেম্বর ২০১৫ সালে মুক্তি পায়।

সেপ্টেম্বর ২০১৭ সালে, মানজারো লিনাক্স আই৬৮৬ স্থাপত্যের জন্যে সমর্থন রহিত করার ঘোষণা দেয়, যেহেতু এর জনপ্রিয়তা ক্রমশ হ্রাস পাচ্ছিলো।

বৈশিষ্ট্য
ডেরিভেটিভ
ইতিহাস
আর্চের সাথে সম্পর্ক